প্রচন্ড ইতিহাস বিকৃতি হচ্ছে বাংলায় ইসলামের প্রচার নিয়েও। বলা হয়,বাংলাদেশে ইসলাম এসেছে সুফিদের উত্তম চরিত্র ও আধ্যাত্মীকতার বলে। ইসলামের সমগ্র ইতিহাসের সাথে এটি এক মিথ্যাচার। একথা বলা হয়,মুসলিম জীবনে জিহাদ বিলুপ্ত করার লক্ষ্যে। সমগ্র মানব-ইতিহাসে মহান নবীজী (সাঃ)র চেয়ে উত্তম চরিত্র,আধ্যাত্মীকতা ও দ্বীনের দাওয়াত পেশের সামর্থ আর কার ছিল? এমন কি কাফেরগণ তাঁকে আল-আমীন বলতো। তাঁর কাছে মহান আল্লাহতায়ালার পক্ষ থেকে বানি নিয়ে তাঁর ফেরেশতা হযরত জিবরাঈল (আঃ) আসতেন। নবীজী (সাঃ)র নবুয়ুতের মাত্র কয়েক বছর আগে মক্কাবাসী মহান আল্লাহতায়ালার কুদরত স্বচোখে দেখেছে।ক্বাবা ধ্বংসে আগত ইয়েমেনের রাজা আবরাহার বাহিনীর হাজার হাজার সৈনিক ও তার হাতিগুলোর ধ্বসে সেদিন কোন বিশাল বাহিনী লাগেনি। ছোট ছোট পাখিদের মুখ থেকে নিক্ষিপ্ত ছোট ছোট কংকরই সে কাজে যথেষ্ট ছিল। এতসব দেখার পরও নবীজী (সাঃ)র ১৩ বছরের মক্কি জীবনে ক’জন আল্লাহর সে দ্বীনকে কবুল করেছে? মাত্র তিন শত জনের মত। অপর দিকে মানব ইতিহাসের আরেক মহান নবী হযরত নূহ (আঃ)সাড়ে সাত বছর চেষ্টা করেও সফলতা পাননি।মক্কার কাফেরগণ যে শুধু ইসলাম কবুলে অস্বীকার করেছে তা নয়,নবীজী (সাঃ)কে তারা মিথ্যুক,গনক এবং পাগলও বলেছে। তাঁর উপর অকথ্য নির্যাতন করেছে এবং তাঁকে সামাজিক বয়কটও করেছে। এমন কি তার বিরুদ্ধে হত্যার ষড়যন্ত্র করেছে। তাদের সে ষড়যন্ত্রের কারণে নবীজী (সাঃ)কে অবশেষে নিজ জন্মভূমি ছাড়তে হয়েছে।অথচ ইসলাম কবুলের জোয়ার শুরু হয়েছে মক্কা বিজয়ের পর। সামরিক শক্তির যে বিকল্প নেই এ সত্য কি তাই অস্বীকারের উপায় আছে?